L'Ajuntament d'Alaquàs denuncia que la Conselleria d'Economia i Treball només ha concedit la contractació en pràctiques de 3 joves dels 29 sol·licitats a través del Programa Salari Jove en Alaquàs
29/10/2009

# L'Ajuntament d'Alaquàs denuncia que la Conselleria d'Economia i Treball només ha concedit la contractació en pràctiques de 3 joves dels 29 sol·licitats a través del Programa Salari Jove en Alaquàs

*   29/10/2009
*   [Imprimir](#)
*   Compartir
*    https://www.alaquas.org/documento.asp?id\_do=11709

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11709%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20denuncia%20que%20la%20Conselleria%20d%27Economia%20i%20Treball%20nom%C3%A9s%20ha%20concedit%20la%20contractaci%C3%B3%20en%20pr%C3%A0ctiques%20de%203%20joves%20dels%2029%20sol%C2%B7licitats%20a%20trav%C3%A9s%20del%20Programa%20Salari%20Jove%20en%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11709/0";a2a\_config.onclick = 1;a2a\_config.locale = "es";

L'Ajuntament denuncia la desídia i la falta de recolzament per haver retallat en un 95% la inversió en aquest programa.

Dels 904 joves aturats que hi ha a Alaquàs sols seran contractats un total de 3 amb contractació parcial

El Ple també ha aprovat una moció, presentada pel Grup Socialista d'Alaquàs, que denuncia que la Generalitat Valenciana deu un total de 1.331.665 euros als centres ocupacionals i d'educació especial de l'Horta Sud

El Ple de la Corporació Municipal ha aprovat la moció presentada per l'Alcaldessa d'Alaquàs, Elvira García, en la qual es fa públic el seu desacord i el seu malestar davant l'actitud de "desídia i falta de recolzament" mostrada per la Conselleria d'Economia, Hisenda i Treball respecte a la situació d'atur que afecta a quasi 1000 joves titulats d'Alaquàs.

A través d'aquesta moció s'ha denunciat el retall en un 94,5 % de la subvenció Programa de Foment de Treball Salari Jove 2009, que havia segut sol·licitat per l'Ajuntament d'Alaquàs per tal de contractar un total de 29 joves aturats titulats menors de 30 anys, mitjançant la modalitat de contracte en pràctiques a jornada completa durant 9 mesos, per treballar en les diferents dependències i departaments municipals, segon l'Ordre de 23 de desembre de 2008 (DOCV 5930 de 12 de gener de 2009), en data 10 de febrer de 2009.

El projecte presentant per l'Ajuntament s'ha vist dràsticament reduït a l'aprovació únicament de 3 joves, amb contractació parcial del 52,18% de la jornada durant un període de 9 mesos, marginant aquest important projecte municipal, que suposa a més una de les mesures fonamentals del Pla de Dinamització Econòmica i Treball d'Alaquàs, aprovat pel Ple de la Corporació en data de 30 d'abril de 2009. La intenció de l''Ajuntament d'Alaquàs, a través del Projecte de Dinamització del Treball Jove Alaquàs 2009, era la d'oferir als joves d'Alaquàs la seua primera oportunitat de treball adequada a la seua qualificació acadèmica i professional.

La situació laboral dels joves aturats en Alaquàs menors de 30 anys ha empitjorat en els últims temps, augmentant al llarg de l'any 2009 fins la xifra actual de 904 joves, la qual cosa suposa el 26% de la població activa local, segons dades de l'Oficina del Servef d'Alaquàs.

**La Generalitat deu 1.331.665 euros als centres ocupacionals i d'educació especial**

En la mateixa sessió s'ha presentat una moció del Grup Socialista d'Alaquàs per denunciar la insuficient financiació i gestió que reben els centres ocupacionals i d'educació especial de l'Horta Sud per part de la Conselleria de Benestar Social i Educació i fer pública la situació precària que pateixen aquests centres.

En la moció, el Grup Socialista d'Alaquàs denuncia que la Conselleria deu als tres centres d'atenció especial un total de 1.331.665 euros i s'exigeix a la Generalitat Valenciana que establisca un model de gestió per agilitar la tramitació del procés administratiu en els primers mesos de l'exercici econòmic així com un increment de la financiació per poder fer front a les despeses de manteniment i gestió d'aquests centres.

La Mancomunitat de l'Horta Sud està integrada pels 20 municipis de la comarca i gestiona els tres centres d'atenció especial: el Centre Ocupacional d'Aldaia ACYPSA, el Centre Ocupacional de Catarroja "9 d'Octubre" i el Centre d'Educació Especial de Torrent "La Unión".